**Nummer:** 2722

**Titel:** Specialbefordring af personer

**Kort titel:** Han

**Status:** GOD

**Godkendelsesperiode:** 01-01-2004 og fremefter

**Beskrivelse af jobområdet**

**Definition af jobområdet**

Specialbefordring udføres i taxi og busser. Endvidere udføres patientbefordring med siddende eller liggende befordring af ikke-akut behandlingskrævende patienter/handicappede samt personer i rekonvalescens.

Patientbefordring omfatter ikke ambulancetransporter, der er fastsat i bekendtgørelse om præhospital behandling.

Kørslen finder sted i taxi samt busser med plads til mere end 9 personer og med busser der er nedstolet til anvendelse som befordring af kørestolsbrugere, siddende eller liggende patienter.

Personbefordring defineres i to kategorier:

- Erhvervsmæssig personbefordring, hvortil der kræves erhvervskørekort.

- Ikke erhvervsmæssig personbefordring, f.eks. med en institutions egne køretøjer.

Opgaverne i forbindelse med specialbefordring udføres af medarbejdere, der har opnået kompetencen gennem en kombination af virksomhedsoplæring og deltagelse på kurser, af faglærte chauffører samt af mellemledere.

Der findes myndighedskrav for uddannelse af førere af bus fastsat af Trafik- og Justitsministeriet.

**Typiske arbejdspladser inden for jobområdet**

De typiske arbejdspladser beskæftiger sig - i enten privat eller offentligt udbud –udelukkende med patientbefordring og/eller handicapkørsel.

Jobområdet omfatter følgende brancheområder:

- Kørslen udføres med personbiler fra 4 til 8 passagerer, samt mindre busser med op til 15 passagerer.

- Kørsel med bevægelseshæmmede –herunder institutionskørsel - udføres af bus og taxivognmænds virksomheder, samt institutioner med egne køretøjer. Køretøjerne der anvendes er almindelige personbiler, samt specielt indrettede busser.

- Kørsel med siddende og liggende patienter udføres typisk af bus- og taxivognmænd, redningsvirksomheder og specialiserede virksomheder.

Typiske jobfunktioner inden for området er:

- Chauffører med primært operative opgaver.

- Chauffører med operative og administrative opgaver.

- Drifts- og kørselsledere.

- Selvstændige vognmænd.

**Medarbejderne på arbejdspladserne inden for jobområdet**

Jobområdet beskæftiger ca. 5.000 ansatte. Arbejdet udføres af medarbejdere, der har opnået kompetencen gennem en kombination af virksomhedsoplæring og deltagelse på kurser, af faglærte chauffører samt af mellemledere.

Mange har en chauffør grunduddannelse inden for personbefordring i arbejdsmarkedsuddannelsessystemet som baggrund. Ca. en tredjedel har en faglært uddannelse inden for et andet fag. De typiske operative medarbejdere inden for specialbefordring er mænd, men der ansættes flere og flere kvinder inden for området. Endvidere er der beskæftiget en del chauffører, med anden etnisk baggrund.

Der findes medarbejdere inden for jobområdet, som har problemer med de grundlæggende almene færdigheder, såsom at læse, skrive, regne og fremmedsprog..

De medarbejdere, der søger eller har beskæftigelse inden for jobområdet har brug for generelle og personlige kompetencer, specifikt læse-, skrive-, fremmedsprogs- og IT-kompetencer.

For de fleste chauffører inden for jobområdet, kræves det – ud over kørekort - at de har nogle af flg. certifikater og kursusbeviser, for at kunne udføre deres erhverv.

Det drejer sig om:

- Hvidt kvalifikationsbevis.

- Blåt kvalifikationsbevis.

- Taxikvalifikationsbevis.

- Førerkort til taxi.

- Kursusbevis –Befordring af bevægelseshæmmede.

- Grundlæggende førstehjælp.

Mellemledere –fx kørselsledere - bliver ofte rekrutteret blandt de chauffører, som har erhvervet sig teoretiske kvalifikationer.

**Arbejdsorganisering på arbejdspladserne inden for jobområdet**

Jobområdets ansatte arbejder typisk alene, men med megen kundekontakt.

Arbejdstiderne er vekslende og med meget store krav til fleksibilitet.

Mange chauffører skal kunne klare at tilpasse løsningen af befordringsopgaven i uforudsete situationer.

**Beskrivelse af de tilhørende arbejdsmarkedsrelevante kompetencer**

**Kendskab til regler for specialbefordring**

**Kort beskrivelse af kompetencen og dens anvendelse i jobområdet**

Jobområdets ansatte har kendskab til:

- Gældende arbejdstidsregler inden for personbefordringsområdet.

- Rettigheder og pligter for chaufføren i forhold til certifikat- og uddannelseskrav.

- Regler for person- og patientbefordring, , herunder ansvars- og forsikringsforhold (fx i tilfælde af passagerers sygdom eller skade på bagage eller køretøj, hvor der skal udfyldes skadeanmeldelse til et forsikringsselskab).

- Køretøjets attester/dokumenter og chaufførens dokumenter.

I tilfælde af færdselsuheld m.v., kan chaufføren foretage lovpligtig afmærkning af køretøjet med havariblink og advarselstrekant, samt foretage korrekt anmeldelse til politi og arbejdsgiver.

**Teknologi og arbejdsorganisering**

Værktøjerne, der står til rådighed for jobområdets ansatte, strækker sig fra opslag i håndbøger over anvendelse af –fartskriver, Timeguide, tachograf og IT-baserede databaser til søgning på Internettet.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service**

**Kort beskrivelse af kompetencen og dens anvendelse i jobområdet**

Jobområdets ansatte kan – med den nødvendige sproglige kompetence - levere en god kundeservice efter virksomhedens principper, herunder evne til at afværge konflikter. Denne service kan også leveres over for udenlandske kunder..

Jobområdets ansatte er i besiddelse af den fleksibilitet og samarbejdsevne mv., som gør, at arbejdet kan udføres med kvalitet og høj grad af service, og forstår betydningen af den personlige fremtræden over for virksomhedens kunder.

**Teknologi og arbejdsorganisering**

Selv om de fleste erhvervschauffører det meste af tiden arbejder alene, så har de ofte en bred kundekontakt, og fungerer som virksomhedens ansigt udadtil. Derfor er kundeservice, samarbejdsevne og kommunikationsevne, samt personlig fremtræden, meget væsentlige kompetencer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

**Beskrivelse af de tilhørende arbejdsmarkedsrelevante kompetencer**

**Planlægning og gennemførelse af personbefordring**

**Kort beskrivelse af kompetencen og dens anvendelse i jobområdet**

Jobområdets ansatte kan planlægge transporter lokalt og nationalt ved hjælp af vejkort med målestoksforhold og signaturforklaringer, samt anvende ruteplanlægningsprogrammer.

Chaufføren kan foretage planlægning af turforløb og gennemføre dette i praksis, samt overholde den udarbejdede tidsplan.

**Teknologi og arbejdsorganisering**

Teknologien, som anvendes til at beherske kompetencen, strækker sig fra færdighed i at slå op i kortbøger, over at kunne foretage en rationel ruteplanlægning til at kunne anvende pc-baserede ruteplanlægningsværktøjer samt navigationsudstyr.

Langt de fleste chauffører inden for området skal være i besiddelse af denne kompetence på grundlæggende niveau, men flere og flere skal fx kunne anvende navigationsudstyr og satellitkommunikation.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Jobområdets ansatte skal besidde en grundlæggende læse- og regnekompetence, samt skal kunne anvende IT-baseret kommunikationsudstyr, navigationsudstyr og pc.

**Kompetencens udbredelse på arbejdspladser i jobområdet**

Afhængig af jobprofil skal jobområdets ansatte kunne beherske et eller flere elementer i denne kompetence.

**Beskrivelse af de tilhørende arbejdsmarkedsrelevante kompetencer**

**Rationel, hensynsfuld, sikker og økonomisk kørsel**

**Kort beskrivelse af kompetencen og dens anvendelse i jobområdet**

Chaufføren kan udføre personbefordring på en færdselssikkerhedsmæssig forsvarlig måde under hensyntagen til passagerers komfort og sikkerhed, samt gennemføre kørslen således at arbejdsmiljø, energi- og miljørigtig kørsel fremmes.

Chaufføren har en videregående køreteknisk indsigt.

**Teknologi og arbejdsorganisering**

Køretøjer, som anvendes til specialbefordringbliver udstyret med mere og mere avanceret udstyr, som kan støtte chaufføren til at udføre rationel, hensynsfuld, sikker og økonomisk kørsel.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Grundlæggende kendskab til IT, arbejdsmiljø og ergonomi samt kendskab til køretøjernes miljøpåvirkninger.

**Kompetencens udbredelse på arbejdspladser i jobområdet**

Flere og flere virksomheder sender systematisk deres medarbejdere på efteruddannelse inden for denne kompetence.

**Beskrivelse af de tilhørende arbejdsmarkedsrelevante kompetencer**

**Speciel personbefordring**

**Kort beskrivelse af kompetencen og dens anvendelse i jobområdet**

Medarbejderen kan udføre forskellige former for befordring inden for erhvervs- og ikke erhvervsmæssig personbefordring. herunder:

- Kørsel med bevægelseshæmmede.

- Kørsel med siddende og liggende patienter.

De forskellige typer personbefordring udføres under hensyntagen til passagerernes sikkerhed og komfort og gældende lovgivning.

Særligt for siddende og liggende patientbefordring gælder:

- Chaufføren imødekommer de krav, som i stigende omfang stilles til patientbefordring i forbindelse med ambulant behandling, befordring af dagpatienter, handicappede og lignende.

- Endvidere kan chaufføren foretage sikkerhedsmæssig forsvarlig befordring af patienter og yde støttende omsorg for patienternes ikke-akutte behov.

- Chaufføren har et vist kendskab til de mest udbredte sygdomme og forståelse for de behov, der findes i forhold hertil. - Chaufføren kan betjene hjemmeiltapparat, og er bekendt med sikkerhed i forhold til ilt- og trykflasker.

Chaufføren er i stand til at vurdere egen og andre trafikanters adfærd, således at vedkommende kan udføre en sikker og forsvarlig kørsel.

Chaufføren kan betjene forskellige former for hydraulisk hjælpeudstyr, såsom lift, slisker, muligheder for variabel indstigningshøjde på køretøjet mv. Chaufføren kan endvidere, på en ergonomisk korrekt måde, betjene patientrelateret hjælpeudstyr såsom trappemaskine,

kørestol, transportstol, albuestokke, gangstativ, drejeskive mv.

Chaufføren kan fastgøre og sikre forskellige former for kørestole i køretøjer, og kan hjælpe patienten til at opnå den størst mulige sikkerhed.

Chaufføren kan reagere hensigtsmæssigt i tilfælde af færdselsuheld og/eller -ulykke. Endvidere beherskes forskellige former for navigationsudstyr og radiokommunikation.

**Teknologi og arbejdsorganisering**

De køretøjer, der anvendes, kan være bygget og udstyret specielt til de forskellige arbejdsopgaver.

Teknologien, som anvendes i forbindelse med serviceringen af passagererne, er i konstant udvikling, men det er stadig alene chaufførens ansvar, at arbejdet bliver udført korrekt og sikkert, under hensyntagen til passagerernes forventninger til komfort og rettidighed.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

De ansatte skal være i besiddelse af et eller flere af følgende kørekort og certifikater:

- Kørekort til personbil (B-erhverv).

- Kørekort til bus (D og D-erhverv).

- Hvidt kvalifikationsbevis.

- Blåt kvalifikationsbevis.

- Taxikvalifikationsbevis.

- Førerkort til taxi.

- Kursusbevis –Befordring af bevægelseshæmmede.

- Grundlæggende førstehjælp.

Kravene til chaufførerne om større fleksibilitet gør, at mange erhverver stort set alle disse kørekort og certifikater. Det stiller dem bedre på arbejdsmarkedet i tilfælde af jobskifte.

Kørekort til erhvervsmæssig personbefordring skal fornys hvert 5. år.

**Kompetencens udbredelse på arbejdspladser i jobområdet**

Den enkelte medarbejder behersker typisk en eller flere af de opgaver, som kendetegner de forskellige befordringsformer.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd i nødsituationer**

**Kort beskrivelse af kompetencen og dens anvendelse i jobområdet**

Jobområdets ansatte er opmærksom på arbejdsulykker og hvordan disse kan forebygges, således at vedkommende, på baggrund af sit grundlæggende, brancherettede kendskab til førstehjælp, kan udføre almindelig og livreddende førstehjælp ved ulykker i forbindelsen med erhvervets varetagelse.

Jobområdets ansatte har en grundlæggende forståelse for elementær sikkerhed på arbejdspladsen inden for transportbranchen, herunder i virksomheden, i eller ved køretøjet, samt ved brug af køretøjets hjælpeudstyr, således at vedkommende kan anvende sin viden ved løsning af opgaver, som indebærer sikkerhedsmæssige risici.

Chaufføren skal have kendskab til hygiejneregler som er af væsentlig betydning. Dette inkluderer også eventuelt rengøring af køretøj efter befordring hvor passagerer eksempelvis har kastet op.

Chaufføren kan anvende korrekt løfte-/bæreteknik i forbindelse med håndtering af siddende og liggende patienter således at skader på sig selv og den befordrede kan forebygges.

Jobområdets ansatte kan forholde sig aktivt til at mindske arbejds- og belastningsskader, og til at styrke egen sundhed, på baggrund af viden om, hvordan de fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

**Teknologi og arbejdsorganisering**

Chaufførarbejdspladser er i dag kendetegnet ved betydelige sundhedsmæssige belastninger. Det er således en statistisk kendsgerning, at chauffører udsættes for store psykiske og fysiske belastninger, som har placeret denne erhvervsgruppe blandt de mest udsatte på arbejdsmarkedet. Ikke blot med arbejdsrelaterede skader, men tillige med en meget høj dødelighed.

Erhvervets særlige vilkår, der bl.a. består af "alene" arbejdspladser, hvor chaufførerne har lange stillesiddende perioder, ofte efterfulgt at tunge løft, f.eks. besværlig bagagehåndtering, hjælp til bevægelseshæmmede, samt besværlige vilkår m.h.t. sund ernæring, motion m.v., fordrer en stigende bevidsthed hos såvel medarbejdere som virksomheder om betydningen af sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Chaufføren skal afhængig af jobfunktion, have særlige kompetencer indenfor:

- Kendskab til ergonomi herunder løfte/bæreteknik.

- Hygiejne i forbindelse med rengøring af køretøj.

- Have kendskab til de særlige forholdsregler i forbindelse med befordring af patienter i behandling med kemoterapi eller radioaktive stoffer.

Medarbejderen skal have kendskab til de mange regler og anvisninger, der er for arbejdets tilrettelæggelse, indretning og udførelse, som udstedes af Arbejdstilsynet.

**Kompetencens udbredelse på arbejdspladser i jobområdet**

Afhængig af jobprofil skal jobområdets ansatte kunne beherske et eller flere elementer i denne kompetence.

**Beskrivelse af de tilhørende arbejdsmarkedsrelevante kompetencer**

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kort beskrivelse af kompetencen og dens anvendelse i jobområdet**

Jobområdets ansatte skal have en meget høj serviceprofil, bl.a. kulturforståelse og sproglige kompetencer.

**Teknologi og arbejdsorganisering**

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Kompetencen skal beherskes af alle typer medarbejdere inden for jobområdet.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 16-08-2007 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 07-10-2008 og fremefter |
| 40533 | Introduktion til et brancheområde (F/I) | AP | 40,0 |  | 07-10-2008 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 07-10-2008 og fremefter |
| 40535 | Introduktion til det danske arbejdsmarked (F/I) | AP | 3,0 |  | 08-10-2008 og fremefter |
| 42730 | Introduktion til førstehjælp på jobbet | AP | 0,4 |  | 01-01-2004 og fremefter |
| 43343 | Praktik for F/I | AP | 48,0 |  | 01-07-2013 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45266 | Befordring af bevægelseshæmmede | AK | 5,0 |  | 01-12-2005 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-05-2006 og fremefter |
| 45573 | Dansk som andetsprog for F/I, alment niveau | AP | 40,0 |  | 01-05-2006 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-05-2006 og fremefter |
| 45917 | Praktikvejledning af eud-elever/lærlinge | AF | 1,0 |  | 27-06-2007 og fremefter |
| 46941 | Befordring af sygdoms- og alderssvækkede pas. | AK | 2,0 |  | 28-03-2012 til 31-12-2015 |
| 46943 | Befordring af fysisk handicappede passagerer | AK | 2,0 |  | 25-01-2013 til 31-12-2015 |
| 47573 | Ajourføring af chauffører i OST og BAB | AK | 3,0 |  | 11-02-2013 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |
| 48104 | Befordring af sygdoms- og alderssvækkede pas. | AK | 2,0 |  | 22-05-2015 og fremefter |
| 48105 | Befordring af fysisk handicappede passagerer | AK | 2,0 |  | 22-05-2015 og fremefter |